hy pl hy pl pt pl pl pl de en hy en hy hy hy hy hy hy hy hy pl hy de pl pl pl pl pl pl pl pl pl hy hy hy hy nl pl pl pl pl pl pl pl da pl pl pl da pl pl cs pl pl pl en pl da pl pl pl cs pl pl pl pl pl pl pl pl da pl pl pl pl fr pl pl pl en en pl pl en pl pl en en en de fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en pl hy hy pl pl pl pl pt pl de pl pl hy hy hy hy hy hy hy hy hy hy hy hy hy hy hy hy hy hy hy hy hy hy pl hy hy hy hy hy hy hy hy hy hy pl hy hy hy hy hy hy hy hy hy pl hy hy hy hy hy hy hy hy hy hy pl hy hy hy hy hy hy hy hy hy hy hy hy pl hy hy hy hy hy hy hy hy hy hy hy hy hy pl hy hy hy hy pl pl pl pl en en pl en es hy en en pl
Այսօր ավագ ուրբաթ է. Հիսուս Քրիստոսի չարչարանքների, խաչելության, թաղման հիշատակության օրն է | - Szkola Ormiańska -
Այսօր ավագ ուրբաթ է. Հայ առաքելական եկեղեցու արարողությունները հիշեցնում են մեղքերում կորած աշխարհի համար Աստվածորդու ինքնակամ մահվան մասին: Խաչելություն, մահ, թաղում. այս իրադարձությունների հիշատակը եկեղեցում դալար ծաղիկներից պատրաստված պսակ-գերեզմանով է նշվում, քանի որ Քրիստոսը մահվամբ հաղթել է մահվանը: Չարչարանքներով աներկբա ընթանալով մինչև անարգալից մահ խաչի վրա՝ նա հավերժական կյանքի հնարավորություն է տվել մարդկությանը, հոգևոր մահվանից փրկություն՝ ողջ աշխարհին:
Ավագ ուրբաթ օրվա արարողությունները հիշեցնում են, որ Քրիստոսի մահն այն իրողությունն է, որի առջև նվիրումի և ինքնազոհության բոլոր պատճառահետևանքային փաստարկները սին են դառնում. եթե ամենազոր Աստված իր կյանքն է տվել մեղավոր մարդկանց համար՝  չկշռելով նրանց արժանի կամ անարժան լինելը, ապա մարդը, մեկին բարեսրտորեն օգնելիս երբեք չպիտի մտածի, թե արդյոք նա արժանի է իր տվածին: Իր մահվամբ Քրիստոսը վերարժևորել է մահը, որ հեթանոս աշխարհում ամենասարսափելի իրողությունն էր համարվում, տվել նոր կյանքի հեռանկար աշխարհին, ուր անդրշիրիմյան կյանքն այդ ժամանակ պատկերվում էր մռայլ ու սարսափելի գույներով: Կանխատեսելով իր մահը՝ նա միշտ ընդգծել է, որ դա ժամանակավոր է լինելու, և հաջորդիվ ինքը հարություն է առնելու, և հավաստել, որ մահը դուռ է երկու կյանքի միջև, ծնունդ՝ աստվածային ներկայությամբ հավիտենական երանելի կյանքի:
Ավետարանիչները պատմում են, որ Քրիստոսի մահվան պահին խավարել է արեգակը, և ցերեկը մթնել է անլույս գիշերվա նման, նաև պատռվել է Տաճարի խորանի վարագույրը՝ որպես նշան, որ երկրի համար բացվել է երկինքը: Մարդկության համար սա նոր չափում էր, հոգևորի անմիջական ներկայության հնարավորություն երկրային կյանքում: Տարբեր ժամանակներում հատուկենտ մարդիկ՝ սրբերը, կարողացան հասնել ապրելու այս որակին՝ հրաշագործություններով ու զորեղ խոսքով դրսևորելով աստվածային անմիջական ներկայությունն իրենց անձի մեջ:
Ավագ ուրբաթ իշխանավորների թույլատրությամբ Քրիստոսի մարմինն իջեցվել է խաչափայտից ու անմիջապես էլ թաղվել քարայրում, քանի որ շաբաթ օրը հրեաներին արգելվում էր որևէ բան անել:
Սակայն նույնիսկ թաղված՝ Քրիստոսն ահաբեկում էր հրեա հոգևորականներին, ովքեր ամեն կերպ հրաժարվում էին ընդունել, որ իրականացել է մարգարեությունը, և խոստացված Մեսիան ոչ թե հրեաների քաղաքական խնդիրները լուծող ռազմավար ու թագավոր էր, այլ՝ ողջ աշխարհի փրկության համար իր կյանքը տված Աստված: Հիշելով, որ Քրիստոսը խոսում էր երրորդ օրը հարություն առնելու մասին՝ նրանք պահակներ են կարգում քարայրի մոտ, որի մուտքը փակված էր հսկայական քարով: Տեսնելով Քրիստոսի բազում հրաշքները, լսելով նրա վերերկրային խոսքը, ականատես լինելով, որ իրականանում են նրա բոլոր ասածները՝ քահանայապետերը ճշմարտության ձայնը խլացնելու խղճուկ փորձ էին անում՝ քարայրի դռան, գուցե և իրենց հավատի դռանը դրված մեծ ու ծանր քարին պահակներ կարգելով:
Ավագ ուրբաթի՝ Քրիստոսի մահվան հիշատակն անբաժան է հավիտենական կյանքի ու հարության պատկերներից: Հայ մարդը հազարամյակներով գերեզմանին ծաղկած խաչով քար՝ խաչքար է դրել՝ մահը ներհյուսելով հարությանը:
ՈՒրբաթ, 29 մարտ, 2013 | Սիվիլնեթ
Այսօր Սուրբ Հարության տոնն է Ավագ հինգշաբթի
Մի բանի գործածությանը, օգնությանը, միջոցին ապավինել կամ շատ դիմել, ճգնել։
Kanał RSS z wpisami
Kanał RSS z komentarzami
Rozpoczęcie roku szkolnego 2018-2019
DZIEŃ ORMIAŃSKI 2018 – Warszawa – International festival of Warsaw
„Wszystkie kultury Krakowa” – odcinek poświęcony Ormianom
Ես իմ անուշ Հայաստանի
Քիչ ենք‚ բայց Հայ ենք
Պարույր Սևակ «ՄԱՐԴ ԷԼ ԿԱ, ՄԱՐԴ ԷԼ»
Niewielu nas, ale jesteśmy Ormianami
Հին աշխարհը չեմ տեսել
Պույ – Պույ մկնիկը
Ormiańskie śpiewy i pieśni ludowe
Ծիրանի ծառ, բար մի տա
Հով արեք, սարեր ջան
Չինար ես, կեռանալ մի
Հոյ, իմ Նազանի յարը
Ես սովորում եմ գրել։ Ա՛
Ես սովորում եմ գրել։ Ա՛՛
Tłumacz przysięgły języka ormiańskiego
100 rocznica ludobójstwa abecadło Armenia audycja Babadjanian chór Don't deny IOM Język ormiański Kaukaz klasztory Komitas ludobójstwo muzyka nowy rok szkolny Ormianie w Krakowie Ormianie w Polsce Ormiańskie Towarzystwo Kulturalne OTK podręcznik rok szkolny Rozpoczęcie Szkoła języka Ormiańskiego Szkoła Ormiańska szkoła Ormiańskia w Krakowie zakończenie roku szkolnego Այբուբեն Աշխատանքային տետր Երաժշտական Այբուբեն Զորավար Անդրանիկ Կրակովի Հայ Համայնք Կրակովի Հայկական Դպրոց Հայերեն Հայկական դպրոց Հայոց լեզու ՊԱՐՈՒՅՐ ՍԵՎԱԿ Ռուբեն Մաթևոսյան Տառուսուցում այբբենարան գիրք-տետր դպրոց հայաստան հայկական հայրենիք ցեղասպանություն
– Szkola Ormiańska – Copyright © 2013 - 2022 All Rights Reserved.
Ta strona korzysta z plików cookie ("ciasteczka"). Więcej informacjiZgoda